PATVIRTINTA

Kėdainių „Atžalyno“ gimnazijos

direktoriaus 2021 m. birželio 17 d.

įsakymu Nr.V - 58

**GIMNAZIJOS UGDYMO TURINIO PLANAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Ugdymo turinio planavimo tvarka (toliau – Tvarka) nustato Kėdainių ,,Atžalyno“ gimnazijos (toliau –gimnazijos) ugdymo turinio planavimo principus ir laikotarpius, formas, ilgalaikių planų ir programų rengimo tvarką.

2. Tvarka parengta vadovaujantis Pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 (toliau – Pagrindinio ugdymo bendrosios programos), Bendraisiais ugdymo planais, tvirtinamais Švietimo, mokslo ir sporto ministro, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049.

3. Tvarkoje vartojamos sąvokos:

**Dalyko programa** – dalyko ugdymo tikslus ir uždavinius, ugdymo turinį, metodus, integracinius ryšius su kitais dalykais ir mokinių pasiekimus numatanti programa.

**Ilgalaikis dalyko planas** – dalyko ugdymo ir turinio gairės, mokytojo parengtos atsižvelgus į numatomus mokinių pasiekimus pagal Bendrąsias programas. Integruojamosios programos **Pritaikyta programa** – specialiųjų poreikių asmeniui pritaikyta ugdymo bendroji programa **Individualizuota dalyko programa** – programa skirta mokiniui, turinčiam specialiųjų poreikių.

**Neformaliojo švietimo programa -** neformaliojo ugdymo mokytojo (įstaigos) parengta ir neformaliojo ugdymo metodais įgyvendinama programa, kuria siekiama ugdyti asmens kompetencijas plėtojant prigimtinius gebėjimus

**Klasės vadovo veiklos planas -** tai individualus, savitas, atliepiantis konkrečius auklėtinių poreikius veiklos planavimo dokumentas, kuris inicijuoja auklėtinių, klasės vadovo, tėvų, mokyklos ir vietinės bendruomenės sąveiką ir bendradarbiavimą.

**II SKYRIUS**

**UGDYMO TURINIO PLANAVIMO PRINCIPAI**

4. Ugdymo turinys Gimnazijoje planuojamas pagal Bendruosiuose ugdymo planuose nurodytą mokymosi dienų skaičių bei Gimnazijos ugdymo plane nurodytą dalyko programai skiriamų valandų skaičių.

5. Mokytojai, planuodami ugdymo turinį, vadovaujasi Bendrosiomis programomis, kitais norminiais teisės aktais, mokyklos tikslais, atsižvelgia į mokyklos bendruomenės poreikius, turimus išteklius.

**III SKYRIUS**

**GIMNAZIJOJE KURIAMI PLANAI, PROGRAMOS**

6. Strateginis planas.

7. Metinis veiklos planas.

8. Mėnesio veiklos planai;

9. Ugdymo planas.

10. Klasės vadovo darbo su klase planas;

11. Dalykų ilgalaikiai, trumpalaikiai planai.

12. Pamokų dieniniai planai;

13. Dalykų modulių programos;

14. Neformaliojo vaikų švietimo ugdymo programos;

15. Metodinių grupių veiklos planai;

16. Mokytojų ir pagalbos mokiniui specialistų atestacijos programa;

17. Vaiko gerovės komisijos veiklos programa.

**IV SKYRIUS**

**DOKUMENTŲ RENGIMAS IR TVIRTINIMAS**

18. Dalykų ilgalaikiai planai rašomi I-II kl. mokslo metams, III-IV kl. dvejiems mokslo metams.

19. Dalykų ilgalaikiai ir trumpalaikiai planai rašomi pagal metodinėje taryboje, mokytojų taryboje aptartą struktūrą.

20. Dalykų ilgalaikiai planai, dalykų modulių ir pasirenkamųjų dalykų programos aptariamos dalykų metodinėse grupėse, suderinami su kuruojančiu pavaduotoju ugdymui, skyriaus vedėju ir tvirtinami direktoriaus iki rugsėjo 1 d.

21. Klasių vadovų planai rašomi du kartus per metus ir suderinami su kuruojančiu pavaduotoju ugdymui.

22. Neformaliojo ugdymo programos pateikiamos suderinti su kuruojančiu pavaduotoju ugdymui ir tvirtinama direktoriaus iki rugsėjo 1 d.

23. Metodinių grupių vadovai rašo metodinių grupių veiklos planus kalendoriniams metams.

24. Planų ir programų tvirtinimas:

|  |  |  |  |  |
| --- | --- | --- | --- | --- |
| Dokumento pavadinimas | Rengia, data | Aprobuoja  data | Suderinta | Tvirtina |
| Strateginis planas | Darbo grupė  iki sausio 15 d. | Gimnazijos taryba  iki sausio 30 d. | Kėdainių rajono savivaldybe iki vasario 1 d. | Gimnazijos direktorius  iki vasario 1 d. |
| Metinis veiklos planas | Darbo grupė  iki sausio 15 d. | Gimnazijos taryba ir mokytojų taryba  iki sausio 30 d. | Kėdainių rajono savivaldybe iki vasario 15 d. | Gimnazijos direktorius  iki vasario 30 d. |
| Ugdymo planas | Darbo grupė  iki birželio 27 d. | Mokytojų taryba  iki birželio 31 d. | Gimnazijos taryba iki rugpjūčio 31d.  Kėdainių rajono savivaldybė iki rugpjūčio 31 d. | Gimnazijos direktorius  iki rugpjūčio 31 d. |
| Pasirenkamųjų dalykų programos (ne mažiau kaip 34 val.) | Mokytojas,  jei nėra ŠMM patvirtintų programų, iki birželio 30 d. | Dalykų metodinėse grupės iki rugpjūčio 31d. |  | Gimnazijos direktorius  iki rugpjūčio 31 d. |
| Dalykų modulių programos (ne mažiau kaip 17 val.) | Mokytojas,  jei nėra ŠMM paruoštų, iki birželio 30 d. | Dalykų metodikos grupės iki rugpjūčio 31 d |  | Gimnazijos direktorius  iki rugpjūčio 31 d. |
| Neformaliojo ugdymo programos | Mokytojas iki birželio 30d. | Dalykų metodikos grupės iki rugpjūčio 31 d |  | Gimnazijos direktorius  iki rugpjūčio 31 d. |
| Metodinių  grupių veiklos planai | Grupės vadovas  iki sausio 12 d. | Dalykų metodikos grupės iki sausio 15 d |  |  |
| Mokytojų ir pagalbos specialistų metinė atestacijos programa | Atestacijos komisijos sekretorius | Atestacijos komisija iki sausio1 d. | Mokytojų taryba ir gimnazijos  taryba iki sausio 1 d. | Kėdainių rajono savivaldybė iki sausio 10 d. |
| Dalykų ilgalaikiai planai | Dalyko mokytojai  iki rugpjūčio 30 d. | Dalykų metodikos grupė iki rugpjūčio 30 d. | Kuruojami vadovu  iki rugpjūčio 31 d. | Gimnazijos direktorius  iki rugpjūčio 31 d. |
| Pritaikytos programos | Dalyko mokytojai iki rugpjūčio 31d. | Vaiko gerovės komisija iki rugsėjo 5 d. | Kuruojami vadovu  iki rugsėjo 5 d. |  |

**V SKYRIUS**

**ĮGYVENDINIMO STEBĖSENA**

25. Direktorius, direktoriaus pavaduotojas ugdymui, skyriaus vedėjas stebi Ugdymo turinio planavimą ir įgyvendinimą .

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_